Publication: Magyar Közlöny
Issue: MK-2001-25 (Year: 2001, Number: 25)
Era: 1990-2004
Section: 42. számú melléklet a 15/2001. (III. 3.) FVM rendelethez
Paragraph Index: 2089

8. A támogatás igényléséről az AIK november 15-éig igazolást ad ki a pályázó részére, mellyel a támogatás az illetékes adóhatóságtól igényelhető. Az integrátor a támogatást köteles a támogatás összegének kézhezvételét követő 15 napon belül továbbadni a termelőnek. Ellenkező esetben a támogatás jogosulatlan igénybevételnek minősül. A minőségi követelmények az alábbiak: Vöröshagyma minőségi előírása szárítóipari feldolgozási célra: A legkisebb átmérő 35 mm, az átadásra kerülő vöröshagyma szárazanyag-tartalma a fajtaleírásban leírtakkal legyen lehetőleg megegyező. A szárazanyag-tartalmat az átvevő a betakarításkor, valamint az átadáskor folyamatosan ellenőrzi. A megvételre kerülő vöröshagyma nem tartalmazhat idegen, szerves és szervetlen anyagot (földet, gyomot, levél-, gyökér- és szármaradványt) és egyéb fajtát, a 35 mm alatti, valamint 35 mm feletti, de sérült (darabolt, taposott) beteg, rejtett és romló-hibás, bördős (magszáras) egyedeket, amelyek a minősítés során egyéb engedményként levonásra kerülnek. A rejtett és vagy romló-hiba megállapítása darabolással történik. A felek megállapodnak abban, hogy azon tételek átvételét — amelyek nem megfelelően tisztán tartott tábláról, valamint mikrobiológiailag fertőzött területről származnak, és amelyekben az egyéb engedmény a 25%-ot, a romló-hibás egyedek mennyisége az 5%-ot meghaladja — az átvevő megtagadhatja. Vöröshagyma minőségi előírása tartósítóipari feldolgozási célra: A méret 40 mm átmérő felett. A vöröshagyma legyen fajtaazonos. A felülete és belső szövetállománya állati kártevőktől és azok kártételeitől, növénybetegségektől, élettani kártól, fagyástól, befülledéstől, a felhasználhatóság csökkentő fejlődési hibától mentes legyen. A vöröshagyma héjazata legyen ép. A repedt, hiányos borítólevelű, valamint kopasz hagyma aránya ne haladja meg a 10%-ot. A vöröshagymán ne legyen nyílt sérülés. A pontsérüléses és kissé sérült hagymák ne haladják meg az 5%-ot. A vöröshagyma nyaki része legyen beszáradt és utánnövés nélküli, gyökere legyen száraz. A vöröshagyma legyen száraz felületű és csírásodástól mentes. A vöröshagyma legyen jellemző szagú és ízű, minden idegen anyagtól mentes. A szárazanyag-tartalom a fajtaleírásban leírtakkal legyen közel megegyező. „B” A cukorrépa minőséghez kötött támogatása A cukorrépa (BTO 011151 1000) termesztés technológiai, technikai feltételének, a termesztés minőségének javítása érdekében a cukorgyárakkal cukorrépa termeltetési és értékesítési szerződést kötött termelők és azok az integrátorok, akik vállalják, hogy a kapott támogatást kézhezvételt követő 15 napon belül visszajuttatják a termelőknek, az éves cukorrépa-termesztéshez támogatást vehetnek igénybe.

Source: https://magyarkozlony.hu/hivatalos-lapok/f12a15c26e7905a210c0a766fa1c1f80f5b1ca01/dokumentumok/5cbb7dc582d58c0475bfce93d65ab4143190577e/letoltes